Държавен вестник, бр. 9, 2026 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  9
сушене на боядисани повърхности с цел постигане на ефективна защита на корабното 
обзавеждане, съоръжения, конструкции и повърхности.  
При изпълнение на работните задачи използват чертежи и спецификации, техническа 
документация и инструкции, каталози, справочници и правилници на хартиен или електронен 
носител.  
Работят със: 
Инструменти - стоманена четка, абразивни дискове за рязане и дискове за шлифоване, 
катетомери, шублери, луфтомери, ъгли и други; 
Корабостроителни и други материали, основни металообработващи и металорежещи 
машини, съоръжения и принадлежности към тях, уреди и приспособления, инструменти, 
шаблони, измервателни уреди и контролна апаратура 
Бояджийски материали (бои, лакове, грундове, китове и други), пневматични и 
електромеханични пръскачки, сушилни, инструменти и тестери за контрол на качеството. 
Използват задължително колективни средства за защита,  лични предпазни средства и 
работно облекло съобразно длъжността и дейността, които изпълняват. Спазват екологичните 
норми и регулации, свързани с управлението на отпадъците и опазването на околната среда. 
Осигуряват качествено изпълнение на производствените задачи и постигане на 
планираните производствени резултати в корабостроителни и кораборемонтни предприятия, 
кораборемонтни бази на компании за морски и речен транспорт, пристанища, военноморски 
бази.  
Работното време може да бъде с нормална продължителност, удължено или с 
променливи граници според договора, по който са заети. Изпълнението на работните задачи е 
както в индустриални помещения, така и на открито. Възможна е работа в затворени или тесни 
пространства. Изложени са на лъчения, шум, вибрации, вредни изпарения от използвани 
работни материали, опасности от електрически ток, изгаряния, порязвания и други рискове от 
трудов травматизъм, което налага задължително използване на лични предпазни средства и 
използване на предвидените колективни средства за защита.  
Работната среда и задачи изискват физическа издръжливост, подвижност и сръчност, 
наблюдателност, концентрация, прецизност. Работят в тясно сътрудничество с други 
специалисти в конкретните производствени или ремонтни процеси, поради което 
работодателите изискват завършилите първа степен на професионална квалификация по 
професията „Корабостроене и кораборемонт“ да владеят чужд език на основно комуникативно 
ниво, да могат да работят в екип, да са отговорни, мотивирани, комуникативни.   
При започването на работа по професията и спрямо конкретните длъжностни 
изисквания е възможно да се наложи придобиване на свидетелство за правоспособност и/или 
свидетелство за професионална компетентност по реда на Наредба № 6 от 17 юни 2021 г. за 
компетентност на морските лица в Република България (обн., ДВ, бр. 54 от 2021 г.) 
2.2. Втора степен на професионална квалификация по професията  
Придобилите втора степен на професионална квалификация по професията 
„Корабостроене и кораборемонт“ участват в изработването на детайли, звена, плоски и обемни 
секции, проверяват точността и качеството на изработваните изделия, извършват ремонт и 
монтаж на корпусни елементи, възли и конструкции и други. 
В своята работа използват корабостроителни материали, специализирани инструменти, 
машини и съоръжения за изработване на детайли, за монтаж и демонтаж, за заваряване, за 
измерване на параметри и характерни за корабостроенето и кораборемонта приспособления. 
Прилагат инструкции, технически проекти, работни чертежи, заводските правилници и